Soy Rebelde

"Soy Rebelde" (באנגלית: "I Am a Rebel"; בעברית: "אני מורדת") הוא סינגל שהוקלט על ידי הזמרת-יוצרת הבריטית-ספרדייה ג'נט, מתוך אלבום הבכורה שלה, Palabras, Promesas.<ref name=":1"></ref> השיר יצא לאור בשנת 1971 על ידי חברת התקליטים Hispavox, כסינגל מתוך האלבום.<ref name=":1" /><ref></ref>

מעבר להצלחתו חסרת התקדים של השיר, הוא הפך לאחד מהשירים הלטיניים המשפיעים והמדוברים ביותר בשנות ה-70, היות שמילותיו מדברת על מרד.<ref></ref> כמו כן, בעקבות מילותיו, סירבה ג'נט להקליט אותו בהתחלה, אך לבסוף הסכימה להקליט אותו. לאחר הוצאתו, הפך השיר ללהיט בין-לאומי, תוך שכבש את פסגת מצעד השירים שבספרד. בעקבות כך, החליטה להקליט אותו בגרסאות שונות, תוך שהיא הופיעה איתו בסיבובי ההופעות וכללה אותו באלבומים שונים.<ref></ref>

במרוצת השנים, הקליטו מאות אמנים שונים את השיר, בשלל סגנונות שונים כמו רוק, פאנק, פולק, פופ ופופ לטיני.<ref></ref>

== רקע ==
במרץ 2020, חגג השיר 50 שנים מצאתו ובעקבות כך פורסמו עליו שלל כתבות, ביניהן כתבה באתר האינטרנט Uppers, אשר סקרה את הרקע שמאחוריו.<ref name=":3" /> בכתבה צוין כי "מעשה המרד" (אזכור לשם השיר: "Soy Rebelde", שמשמעותו היא "אני מורדת") הראשון שעשתה ג'נט לפני הוצאת השיר הוא לקיחת חלק פעיל בבית ספר לנזירות בברצלונה. זאת, לאחר שהוריה התגרשו והיא נאלצה לעבור לשם מלוס אנג'לס. ג'נט אמרה כי:

בהמשך, הצטרפה ג'נט ללהקה, שנקראה 'Brenner's Folk' על מנת לפתח את הקריירה המוזיקלית שלה. ג'נט, שעדיין לא דיברה ספרדית, הקליטה איתם ארבעה שירים בקטלאנית, תוך שההצלחה הגדולה ביותר הגיעה עם השיר 'Cállate niña', שהלחינה בעצמה. השיר שהה שבעה שבועות במצעדי המוזיקה ברחבי ספרד והיה ללהיט. בנוסף לכך, באותה התקופה הלהקה שינתה את שמה לפיק-ניק, והיא זכתה להצלחה והכרה רבה.<ref name=":3" /> עם ההצלחה, הגיעו גם המחלוקות. הראשונה קרתה מכיוון שחברת התקליטים Hispavox הזמינה את פיק-ניק להקליט את השירים הבאים שלה במדריד, אך זו סירבה בתגובה. אחת הסיבות הייתה בעקבות כך שאמה של ג'נט הבחינה בחוסר ההשקעה שלה בלימודים, אל מול ההשקעה שלה בעולם המוזיקה וכתוצאה מכך, האיצה בה לזנוח את הקריירה המוזיקלית שלה. בעקבות התערבות אמה של ג'נט, הקריירה המוזיקלית שלה נמוגה כלא הייתה.<ref name=":3" />

בשנים שלאחר מכן, התגוררה עם בעלה באוסטרליה, עבדה במשק בית וגידלה את הבת שלה. זאת, בנוסף לכך שנמנעה מלחשוב על עולם המוזיקה לאור כל מה שקרה. עם זאת, בשנת 1971 פנה לחברת התקליטים Hispavox בחור בשם מנואל אלחנדרו, שרצה לפתח את הקריירה שלו. הוא ביקש ממנה שתאתר את ג'נט (שנעלמה מעולם המוזיקה באותם הזמנים), על מנת לתת לה להקליט את השיר "Soy Rebelde". הוא האמין כי השניים יוכלו לעשות פלאים יחד וכי היא זו שצריכה לשיר את השיר שכתב והלחין.<ref name=":4" /> למנהליה של Hispavox לקח חודשים למצוא אותה וכשמצאו אותה, הם סיפרו לה על ההצעה ולימדו אותה את מילותיו של השיר. בתגובה, אמרה כי:

במהלך הקריירה שלה, הודתה ג'נט כי השיר "לא היה קשור אליה בשום צורה". היא, שגדלה בשכונה טובה בלוס אנג'לס ולמדה בבית ספר לנזירות, הפכה לפתע לאלילה של היפים של שנות ה-70 המוקדמות. ההצלחה של "Soy Rebelde" הייתה בין-לאומית וכתוצאה מכך הוקלט מחדש בשפות שונות כמו צרפתית, אנגלית ויפנית.<ref name=":3" />

== ניתוח מוזיקלי ==
השיר מתחיל בשילוב של פסנתר וכינור. מילות השיר מתארות אדם בודד ומתייחסות לחיים הכאובים והעצובים שלו. כמו כן, הן מתמקדות בחיפוש אחר אושר, חברות ואהבה. קולה של ג'נט תואר כקול הדומה ל"לחישות של מלאך".<ref name=":0"></ref>

מנואל אלחנדרו ציין כי קולה היה "הקול הזעיר ביותר ששמע בחיים שלו" וכי אם השיר היה מוקלט על ידי אמן אחר, זה היה "עוד סתם שיר".<ref name=":0" /> השיר הופק על ידי רפאל טרבוצ'לי.<ref></ref>

== הוצאה ==
כאשר השיר "Soy Rebelde" הופץ ברחבי העולם, חברת התקליטים של ג'נט (Hispavox) כתבה לא נכון את שמה (ז'נט) כ"ג'נט" על התקליטים בהם הוא הופץ. לאחר שהשיר הפך ללהיט, החליטה חברת התקליטים להשתמש בשם השגוי כשם הבמה שלה.<ref></ref> השיר זכה בהתחלה להצלחה רק בספרד, אך בהמשך זכה להצלחה גם במדינות אחרות, בהן: צרפת, בלגיה, אנגליה, מקסיקו, איטליה, ונצואלה וארגנטינה.<ref name=":0" /> הבי-סייד של השיר הוא השיר "Oye mamá, oye papá".<ref name="discogs.com"></ref>

במאי 1972, הוציאה ג'נט את השיר כסינגל ביפן בשם "", על ידי חברת התקליטים ניפון קולומביה. היא הקליטה אותו בשפה היפנית. את המילים והעיבוד המחודש עשה על ידי ג'יי חמדה. וולדו דה לוס ריוס והתזמורת שלו סיפקו קולות ומוזיקת רקע. הבי-סייד של הגרסה היפנית הוא השיר "".<ref name="discogs.com"/>

בבריטניה יצא השיר בגרסה בשפה האנגלית שנקראה "I Am a Rebel" וזאת, כשהבי-סייד הוא השיר "Oye mamá, oye papá".<ref></ref>

== הצלחה והשפעה ==
השיר "Soy Rebelde" הוביל לכך שקריירת השירה של ג'נט נסקה וזאת, לאור העובדה שלאחר שלהקתה התפרקה, היא נעלמה כליל מעולם המוזיקה. כמו כן, לאור ההצלחה של השיר הזה, המשיכה ג'נט להוציא שירים לטיניים רומנטיים.

לאחר צאתו, הפך השיר ללהיט בספרד, כאשר כבש את פסגת מצעד השירים של המדינה.<ref name=":2"></ref> בנוסף, נכנס לעשיריות הפותחות של המצעדים באמריקה הלטינית, ארגנטינה,<ref name=":2" /> קולומביה,<ref></ref> ופרו,<ref></ref> תוך שהוכתר כ"המנון" ו"המנון נערים" בעולם המוזיקה הלטיני.<ref></ref> בנוסף, תואר גם כ"המנון של דור שלם".<ref name=":3"></ref> ההשפעה של השיר על עולם המוזיקה הלטיני הייתה עצומה ואמנים רבים הקליטו אותו במרוצת השנים.<ref name=":4"></ref>

בשנת 2006, הוציאה הזמרת-יוצרת המקסיקנית גלוריה טרווי את הלהיט "Todos Me Miran", אשר נוצר בהשראת השיר הזה.<ref name=":1" /><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)<ref></ref>
|זהב
|50,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1971
קטגוריה:סינגלי בכורה מ-1971
קטגוריה:שירים בספרדית
קטגוריה:שירים על בדידות
קטגוריה:בלדות משנות ה-1970
קטגוריה:סינגלים שהגיעו למקום הראשון בספרד